ประกาศกระทรวงการพัฒนาสังคมและความมั่นคงของมนุษย์ เรื่อง กำหนดหลักเกณฑ์ วิธีการ และเงื่อนไขการส่งเสริมและสนับสนุนการประชาสัมพันธ์ให้ผู้สูงอายุและเจ้าหน้าที่ในระดับปฏิบัติงานของหน่วยงานที่จัดบริการตามพระราชบัญญัติผู้สูงอายุ พ.ศ. 2546 ให้ทราบเกี่ยวกับสิทธิของผู้อายุอย่างทั่วถึง 
ประกาศกระทรวงการพัฒนาสังคมและความมั่นคงของมนุษย์
ประกาศกระทรวงการพัฒนาสังคมและความมั่นคงของมนุษย์
เรื่อง
กำหนดหลักเกณฑ์ วิธีการ
และเงื่อนไขการส่งเสริมและสนับสนุนการประชาสัมพันธ์ให้ผู้สูงอายุ
และเจ้าหน้าที่ในระดับปฏิบัติงานของหน่วยงานที่จัดบริการตามพระราชบัญญัติผู้สูงอายุ
พ.ศ. ๒๕๔๖
ให้ทราบเกี่ยวกับสิทธิของผู้อายุอย่างทั่วถึง
 

อาศัยอำนาจตามความในมาตรา ๑๑ (๑๓) มาตรา ๑๑ วรรคสาม และมาตรา ๒๔ แห่งพระราชบัญญัติผู้สูงอายุ
พ.ศ. ๒๕๔๖ ประกอบข้อ ๒ ของประกาศสำนักนายกรัฐมนตรี เรื่อง การกำหนดหน่วยงานผู้มีอำนาจหน้าที่รับผิดชอบดำเนินการเกี่ยวกับการคุ้มครอง
การส่งเสริม และการสนับสนุนผู้สูงอายุในด้านต่าง ๆ ตามพระราชบัญญัติผู้สูงอายุ
พ.ศ. ๒๕๔๖ พ.ศ. ๒๕๕๓
รัฐมนตรีว่าการกระทรวงการพัฒนาสังคมและความมั่นคงของมนุษย์จึงออกประกาศไว้
ดังต่อไปนี้

ข้อ ๑ ประกาศนี้เรียกว่า
ประกาศกระทรวงการพัฒนาสังคมและความมั่นคงของมนุษย์ เรื่อง กำหนดหลักเกณฑ์
วิธีการ
และเงื่อนไขการส่งเสริมและสนับสนุนการประชาสัมพันธ์ให้ผู้สูงอายุและเจ้าหน้าที่ในระดับปฏิบัติงานของหน่วยงานที่จัดบริการตามพระราชบัญญัติผู้สูงอายุ
พ.ศ. ๒๕๔๖ ให้ทราบเกี่ยวกับสิทธิของผู้สูงอายุอย่างทั่วถึง

ข้อ ๒[๑]
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้สำนักงานส่งเสริมสวัสดิภาพและพิทักษ์เด็ก
เยาวชน ผู้ด้อยโอกาส และผู้สูงอายุ ส่งเสริมและสนับสนุนการประชาสัมพันธ์ให้ผู้สูงอายุและเจ้าหน้าที่ในระดับปฏิบัติงานของหน่วยงานที่จัดบริการตามพระราชบัญญัติผู้สูงอายุ
พ.ศ. ๒๕๔๖ ให้ทราบเกี่ยวกับสิทธิของผู้สูงอายุอย่างทั่วถึง ดังนี้
(๑) เป็นศูนย์กลางในการประสานความร่วมมือ
รวมทั้งรณรงค์ประชาสัมพันธ์ให้หน่วยงานภาครัฐ ภาคเอกชน องค์กรปกครองส่วนท้องถิ่น
และประชาชนทั่วไป ให้ตระหนักถึงสิทธิของผู้สูงอายุตามพระราชบัญญัติผู้สูงอายุ พ.ศ.
๒๕๔๖
(๒) ประสานขอความร่วมมือหน่วยงานราชการ องค์กรปกครองส่วนท้องถิ่น
และรัฐวิสาหกิจ ที่เป็นหน่วยงานรับผิดชอบตามพระราชบัญญัติผู้สูงอายุ พ.ศ. ๒๕๔๖
ในการประชาสัมพันธ์ให้ผู้สูงอายุและบุคลากรของหน่วยงานให้ทราบสิทธิของผู้สูงอายุอย่างทั่วถึง
(๓) ดำเนินการประชาสัมพันธ์ให้บุคลากรของหน่วยงานสังกัดกระทรวงการพัฒนาสังคมและความมั่นคงของมนุษย์ทราบถึงสิทธิของผู้สูงอายุตามพระราชบัญญัติผู้สูงอายุ
พ.ศ. ๒๕๔๖
(๔)
รณรงค์และเผยแพร่ประชาสัมพันธ์สิทธิของผู้สูงอายุตามพระราชบัญญัติผู้สูงอายุ พ.ศ.
๒๕๔๖ ผ่านสื่อหรือช่องทางอื่น ๆ
และส่งเสริมองค์กรเครือข่ายร่วมดำเนินการประชาสัมพันธ์


ประกาศ
ณ วันที่ ๒ พฤษภาคม พ.ศ. ๒๕๕๔
อิสสระ
สมชัย
รัฐมนตรีว่าการกระทรวงการพัฒนาสังคมและความมั่นคงของมนุษย์




















วิชชุตา/ผู้จัดทำ
๑๙ ธันวาคม
๒๕๕๔

ปริญสินีย์/ปรับปรุง
๒๐ กันยายน ๒๕๕๖









[๑]
ราชกิจจานุเบกษา
เล่ม ๑๒๘/ตอนพิเศษ ๖๕ ง/หน้า ๑๐/๑๐ มิถุนายน ๒๕๕๔